
**KONKURSAS Į STEBĖSENOS IR ANALIZĖS SKYRIAUS ANALITIKO (-ĖS) PAREIGAS**

**I ETAPAS – RAŠYTINĖ NAMŲ DARBŲ UŽDUOTIS**

**1 UŽDUOTIS.** Lietuvos kultūros tarybai reikia sužinoti programos „Menas žmogaus gerovei“ finansavimo tendencijas. (*Didžiausias galimas surinkti balų skaičius –4)*.


**Pirma dalis. (PowerBI interaktyvią lentelę bei Excel failą, iš kurio buvo atlikta analizė, prisegiau laiške.)**

Apžvelgus Lietuvos Kultūros Tarybos programos „Menas žmogaus gerovei“ (toliau – Programa) pateiktus duomenis, matoma keletas pagrindinių tendencijų. Iš visų pateiktų 724[[1]](#footnote-1) projektų, daugiau nei pusė (416) buvo pateikti Vilniaus apskrityje. Iš bendrai skirto 1.29 mln. Eur., finansavimo, 1.15 mln. Eur., arba 89,1 %, buvo įsisavinta Vilniaus apskrityje. Minėtoje apskrityje stebimas ir didžiausias finansuotų projektų skaičius nuo pateiktų paraiškų.Vilniaus apskrityje finansuotų projektų procentas sudarė daugiau nei 30 % (pav. 1).

pav. 1 Finansavimo statusas pagal apskritis, %

Antroji tendencija – iš 724 pateiktų projektų Lietuvoje programos finansavimą gavo 185 arba 25 % projektų. Iš jų, daugiausia patvirtintų projektų iš nevyriausybinio sektoriaus – 140 arba 19 % , 45 arba 6 % patvirtintų paraiškų buvo biudžetinio sektoriaus, o privataus pelno siekiančių organizacijų projektų patvirtintą nebuvo. Tai galėjo lemti projektams keliami reikalavimai ar reikalavimų komunikavimo kitoms įstaigoms kokybė.

Analizuojant Kultūros ir meno sritis bei jų finansavimą šioje programoje. Pastebima, kad tarpsritinių (59), teatro (28), muzikos (18) ir dailės (25) sričių projektai buvo finansuojami dažniausiai (pav. 2). Tai pat šių sričių projektų buvo pateikta daugiausia (Tarpsritiniai – 212, Teatro – 78, Muzikos – 73, Dailės – 79), tad ši tendencija atrodo neišsiskirianti (pav. 2). Vienintelė sritis, kuri išsiskiria, tai tarpdisciplininio meno sritis, kurioje buvo pateikta 60 projektų, tačiau iš jų patvirtinti – 5 arba 8,3 % projektų.



pav. 2 Prašoma suma ir skirto finansavimo palyginimas pagal sritis, Eurais.

Programoje, buvo pateikti 724 projektai, iš jų finansuoti 185 projektai, kuriems buvo suteikta 1.29 mln. Eur., paramos. Daugiausia projektų buvo finansuota Vilniaus apskrityje. Dominuojančios kultūros ir meno sritys šiame projekte buvo: tarpsritinė, teatro, muzikos, tarpdisciplininė ir dailės sritys.

**Antra dalis.** *Remdamiesi pateiktais duomenimis, atlikta analize ir pagal poreikį kita viešai prieinama informacija nurodykite 3–5 aspektus ar potemes, kurias siūlytumėte įtraukti į tyrimą. Savo siūlymą argumentuokite.*

Pirmoje dalyje, iš analizuotų duomenų paaiškėjo neigiamos tendencijos, kurias rekomenduočiau įtraukti į tyrimą:

1. Programos poveikis socialinę ir kultūrinę atskirtį patiriantiems žmonėms regionuose.
2. Programos galimybės įtraukti privataus pelno siekiančias organizacijas.
3. Programos keliamų kriterijų kokybinė analizė.
4. Visų Kultūros ir meno sričių galimybės dalyvauti programoje.
5. Programos komunikacijos regionuose kokybinė ir kiekybinė analizė.

Didelė dalis Lietuvos gyventojų, patiriančių socialinę ar kultūrinę atskirtį, gyvena regionuose. 2021 m. duomenimis[[2]](#footnote-2), socialinę atskirtį kaimo vietovėse patyrė 29,1 % gyventojų, mažesniuose miestuose – 28 %, tuo tarpu didžiuosiuose miestuose šis rodiklis siekė tik 18,9 %. Šie skaičiai rodo, kad programos poveikio tyrimas regionų gyventojams yra itin aktualus.

Vienas iš tyrimo objektų galėtų būti privataus verslo dalyvavimas programoje. Atlikta analizė atskleidė, kad verslas šiuo metu nėra suinteresuotas dalyvauti programoje, o dalyvaujantys projektai dažniausiai nėra finansuojami. Privataus sektoriaus įtraukimas galėtų prisidėti prie programos sklaidos ir poveikio didinimo Lietuvos regionuose.

Išsamiai išanalizavus programos keliamus kriterijus, bendradarbiaujant su vidaus ir išorės ekspertais, būtų galima didinti galimybes visiems dalyviams įsitraukti į programą ateityje. Pasinaudojus įgyta patirtimi būtų galima tobulinti būsimų programų kokybę.

Šiuo metu dauguma projektų buvo pateikti penkiose srityse: tarpsritinėje veikloje, teatre, muzikoje, dailėje ir tarpdisciplininėje veikloje. Apklausus kitų sričių atstovus, būtų galima surinkti vertingos informacijos, padėsiančios nustatyti gaires ateities programoms ir įtraukti platesnį kultūros sričių spektrą.

Galiausiai, būtina išanalizuoti veiksnius, lėmusius mažą Lietuvos regionų įsitraukimą į šį projektą. Ši analizė padėtų efektyviau pasiruošti būsimiems projektams ir užtikrinti jų didesnį poveikį regionuose.


2 UŽDUOTIS. Stebėsenos ir analizės skyriaus tyrimui reikia duomenų apie asmenų pajamas literatūros srityje Lietuvoje. Vienas iš šaltinių yra Sodros vidutinių apdraustųjų asmenų pajamų duomenys[[3]](#footnote-3) pagal Autorių ir kitų rašytojų profesiją, pagal Lietuvos profesijų klasifikatorių (LPK). (Didžiausias galimas surinkti balų skaičius –3).

Pirma, duomenų kiekis yra minimalus, galime rasti tik bendrą autorių ir kitų rašytojų rėžį, kai tuo tarpu šiam pogrupiui priklauso 15 profesijų, kas iškart verčia bet kokią analizę ne tokia patikima. Kadangi rašytojo ar biografo uždarbis gali ženkliai skirtis nuo mokslinių tekstų redaktoriaus ar kritiko uždarbio, tačiau mes galime matyti tik bendrą šių profesijų vidutinio uždarbio rėžį.

Šiais duomenimis yra pateikiamas tik vidurkis, kuris tai pat gali iškraipyti tikruosius skaičius, neturime galimybės apskaičiuoti nei modos ar medianos, duomenys nėra išskirstyti kvartiliais, dėl šios priežasties nėra įmanoma susidaryti objektyvios nuomonės apie autorių ir kitų rašytojų uždarbį.

Tikslesnius duomenis galėtų pateikti Sodra ar Valstybės duomenų agentūra. Panaudojus nuasmenintus atvirus duomenis norimomis temomis analitinės galimybės tokio ar panašaus tipo tyrimams būtų ženkliai didesnės.

3 UŽDUOTIS. Lietuvos Kultūros taryba kuria naujus kultūros ir meno rodiklius, kurių tikslas – stebėti ir suprasti visuomenėje vykstančius procesus. Naudojant tyrimo „Gyventojų dalyvavimas kultūroje ir pasitenkinimas kultūros paslaugomis“ apklausos duomenis, siekiama sukurti atitinkamą rodiklį naujajai kultūros statistikos duomenų bazei. Šio rodiklio tikslas – stebėti, kokia gyventojų dalis piešė, tapė paveikslus, kūrė grafikos darbus. (Didžiausias galimas surinkti balų skaičius – 3).

 Šios apklausos duomenimis, galime pastebėti, kad daugiausiai piešia jauniausia amžiaus grupė 15-19 metų asmenys – 35 % ir šis rodiklis kitose amžiaus grupėse tik mažėja, 20-29 metų amžiaus grupėje tapo – 22 %, 30-39 metų – 14%, 40-49 metų – 10 %, 50-59 metų – 8 %, 60-69 metų – 6 % tarp 70 metų ir vyresnio amžiaus gyventojų šia veikla užsiima tik 5 % (pav. 3). Tai gali įtakoti daug skirtingų išorės veiksnių, prastas darbo ir gyvenimo balansas, šios veiklos kaip pomėgio atsisakymas ir pan., tačiau verta pažymėti, tai jog, net ir vyresnio amžiaus žmonės, kurie turi daugiau laisvo laiko šia veikla neužsiima, galbūt šių amžiaus grupių įtraukimas į socialines veiklas susijusias su tapyba, piešimu ar grafikos darbų kūryba galėtų paskatinti daugiau vyresnio amžiaus žmonių užsiimti šia veikla. Prieš tai analizuotas LKT projektas galėtų puikiai prisidėti prie tokių iniciatyvų skatinimo, senyvo amžiaus gyventojų slaugos namuose ar viešose erdvėse, kurios būtų prieinamos ne tik vyresnio amžiaus žmonėms, bet ir visiems norintiems.

pav. 3 Piešiančių,tapančių, kuriančių grafikos darbus respondentų dalis, %

Remiantis duomenimis darbingo amžiaus gyventojai rečiau užsiima aptariama veikla nei jaunuoliai, tai paaiškintų dėl kitos darbinės veiklos sumažėjęs laikas skiriamas kūrybai, prastas darbo ir gyvenimo balansas ar šios veiklos kaip pomėgio atsisakymas. Tačiau tendencija stebima ir tarp pensinio amžiaus žmonių. Verta paminėti ir tai, kad nėra aišku ar į klausimyną buvo įtraukti ir profesionalūs tapytojai, grafikos dizaineriai, tokiu atveju, norint susidaryti geresnį visuomenės paveikslą šia tema, būtų naudinga atskirti abi grupes.

1. Visos vizualizacijos ir skaičiavimai pateikti pridedamuose Excel faile ir Power BI prietaisų skydelyje, siekiant išsamiai ir interaktyviai pateikti analizę.(Nuoroda: <https://github.com/GytisStr/LKT-Uzduotis>) [↑](#footnote-ref-1)
2. Oficialiosios Statistikos Portalas (Nuoroda: <https://osp.stat.gov.lt/lt/statistiniu-rodikliu-analize?hash=4643e5a5-3739-4997-81b2-66881d2949f8#/>) [↑](#footnote-ref-2)
3. <https://atvira.sodra.lt/lt-eur/> [↑](#footnote-ref-3)